Усвојеним планским документима од стране Владе у фебруару 2017. и Скупштине у јулу 2018. утврђена је неспорна и јасна намена подручја Улцињске солане као заштићеног подручје, односно парка природе. На основу Закона о заштити природе, по претходно добијеној сагласности Министарства одрживог развоја и туризма Црне Горе мишљења Министарства пољопривреде и руралног развоја, Солана је 24. јуна 2019. године проглашена Парком природе и номинована за Рамсар подручје. Исте године проглашена је мочваром од међународног значаја и уврштена на Рамсар светску листу мочварних подручја. Осим Солане у Црној Гори на Рамсар листу су уписани још и Национални парк Скадарско језеро 1995. и Тиватска солила 2013. године.